Den Vest-Sjællandske Avis, 1823-01-28
Der meldes fra Smyrna, at Tyrkerne uagtet Efterretningen om Flaadens Ødelæggelse forholde sig dog ganske roelige og fornærme ikke Grækerne i denne Stad. Derimod have Tyrkerne paa Øen Chios atter begaaet et Blodbad paa de Christne; Tyrkerne paa denne Øe ere for Resten i en stor Angest og frygte hvert Øieblik for at de skulle blive angrebne af Grækerne, Grækerne triumphere ved deres Overherredømme, som de have erholdet paa Søen og en Græsk Flaade, staaer opstillet ved Jndgangen af Dardanellerne; dog lægger den ingen Hindring i Veien for de Handelskibe, som ere bestemte dertil eller som komme derfra; den Tyrkiske Flaade ligger for Anker ved Galipoli. Grækerne ville benytte Vinteren til at angribe de Øer, som endnu er besatte af Tyrkerne; dog have de Grækere som have gjort Landgang paa Øen Cypern maattet forlade den. Nyelig ere de trængte ind i Landet ved Scalanuona hvor de have plyndret og gjort meget Bytte. Mange Europæiske Skibe, som ere ankomne i Bugten ved Napoli di Romania have igien bortfjernet sig, da den Græske Capitain underrettede dem om, at Pladsen var blokeret, og to Skibe, som vilde med Magt trænge igiennem, bleve tagne. Det hedder nu at den Franske Regiering ogsaa skal have erkiendet det Græske Blokade System. - J Bladet Britisch Monitør siges: at der er Underhandlinger iværk om at erkiende den Græske Republik under den Betingelse, at den nye Stat skulde erklære at den ikke ville staae under Ruslands Herredømme, og Bladet Sun, som for nærværende Tid synes at være det bedst underrettede, haaber at Grækerne skulle i denne Vinter ved at sætte deres Regiering paa en fast Fod (som bedst kan skee ved Engelsk Veiledning) tilveiebringe Erkiendelsen af deres Uafhængighed og erholde den fornødne Bistand. Grækenland, som havde viist sig som en saa frygtelig Fiende for det Ottomanniske Herredømme, kan ikke andet end være af største Vigtighed for England som Allieret, naar dette vil modigen løsrive sig fra den hellige Alliance og blot en Gang vil følge det, som en reen og ædel Politik foreskriver det. - Ogsaa det ellers saa intolerante Blad Nye Times tager i et foregivet Brev fra Paris Grækernes Partie og paastaaer, at saavel Frankerig som England maae holde med dem af al Magt. Dette Blad indlader sig i Detailler om hvad der i denne Henseende er passeret i Verona. Rusland siger det har ikke opgivet sine Planer; men blot opsat den og det er det ikke om at giøre at befrie Grækerne, men blot om at svække Tyrkerne. Tiden virker heldig for Ruslands Fordringer, og vil et Aar ikke blive gunstig saa vil et andet Aar blive det. Dette Blad skildrer derpaa de farlige Følger, som det vil have, naar manikke forekommer Ruslands Planer (det er høist mærkeligt, at den Franske Moniteur har optaget begge disse Artikler. – Naar Englænderne ville tage sig noget af Grækerne, saa ville deres Anliggender snart komme i Orden Man læser et Brev fra en Amerikansk Borger, som opholdt sig dengang paa Briggen Themistokles, som tilhører Hr. Bulgaripaa Hydra, hvilket Brev er dateret af 18de November, han siger: at det er Grækernes Ulykke, at Regieringen ingen Penge har, hvilket har U nighed og Jndsubordination tilfølge og hvorved det er lykkedes Tyrkerne at kaste nogle Levnetsmidler ind i Fæstningen Napoli di Romania; men dette har ogsaa bragt dem til Eftertanke og de have siden den Tid holdet mere sammen. – Angaaende det Tyrkiske Admiralskibs Opbrændelse meldes nu følgende: de 2 Græske Skibe, som førte Branderne med sig lode, som de forfulgte to Tyrkiske Skibe, og Matroserne paa Branderne vare ogsaa klædte paa Tyrkist. Branderne satte derfor lige ind paa de Tyrkiske Skibe, Kom om Bord og frelser Eder raabte man til dem fra Admiralskibet; men i det samme Øieblik rendte Branderne ind paa Skibet. og sprængte det i Luften. Capudan Pascha havde neppe Tid til at redde sig; 1600 Mand tilligemed nogle Landtropper og hele Flaadens Kasse. gik forloren. Rystelsen var saa heftig, at man kunde høre den i Dardanellerne, saa at man holdt den der for et Jordskielv; hele Flaaden kappede Anker og flygtede ind i Canalen; men mange Krigsskibe savnedes, da en Storm imidlertid var udbrudt.